Torgersøy fyrstasjon

Torgersøy fyrstasjon er et tidligere fyr i Oslofjorden nord på Torgersøya i Tønsberg kommune. Stasjonen ble opprettet i 1851. Fyret ble erstattet av en fyrlampe og en tåkeklokke som ble nedlagt i 1983. Klokketårnet er fredet som kulturminne.

Historikk
Torgersøy fyrstasjon ble opprettet som innseilingsfyr til Vallø saltverk på Valløy like nord for Torgersøya i 1851.

Det ble omgjort til fyrlampe i 1890 med hvitt lys og en rød sektor.

Det første fyret på Torgersøya besto av en fyrbygning i tre og hadde fastboende fyrvokter. Tuftene etter fyrbygningen er bevart.

Ved fyrlampen på Torgersøya ble det i 1910 bygd et klokkehus med tåkeklokke og klokketårn i sveitserstil. I tåke og snødrev slo klokka et slag hvert 15. sekund. Tåkeklokka ble automatisert i 1954 og nedlagt i 1983.

Klokketårnet på Torgersøya var i ferd med å forfalle, men ble satt i stand i 1992 etter flere års dugnadsarbeid fra foreningen Klokketårnets Venner. Både tårnet og området rundt ble fredet etter lov om kulturminner i 1997, og Klokketårnets Venner samarbeider med Riksantikvaren og Tønsberg kommune om vedlikeholdet.Klokketårnet skal males, Tønsbergs Blad 1. juli 2004

 Referanser 

 Eksterne lenker 
 Oscar Albert Johnsen: Sem og Slagen. En bygdebok, 2. bind (kulturhistorie), Tønsberg, 1963
 Torgersøy fyrstasjon – Norsk fyrhistorisk forening
 Norsk fyrliste 2012, Kystverket


Kategori:Fyr i Vestfold
Kategori:Kulturminner i Tønsberg
Kategori:Fredete byggverk i Vestfold
Kategori:Etableringer i 1851
Kategori:1851 i Norge
Kategori:Byggverk i Tønsberg
Kategori:Vestfolds samferdselshistorie
Kategori:Samferdsel i Tønsberg
Kategori:Artikler i sjøfart-prosjektet